पंचायतों का ब्योरा फोटो अपलोड करने का निर्देश
कर्मियों को अपेक्षित निर्देश देने का आग्रह
भास्करन्यूज | बोकारो थर्मल
बोकारोथर्मल के डीवीसी क्षेत्र में स्वच्छ भारत मिशन को लेकर बेरमो बीडीओ अखिलेश कुमार ने बोकारो थर्मल में डीवीसी के काॅलोनी मेंटनेंस कार्यालय में डीवीसी अधिकारियों और पंचायत प्रतिनिधियों के साथ समीक्षात्मक बैठक की। यहां उन्होंने कहा कि झारखंड सरकार के निर्देशानुसार ओडीएफ घोषित हो चुकी पंचायतों में सरकार द्वारा नवनिर्मित, निजी मद से निर्मित डीवीसी द्वारा निर्मित सभी प्रकार के एमआईएस हो चुके शौचालयों का फोटो अविलंब कंप्यूटर पर अपलोड करने को कहा ताकि सरकार के समक्ष प्रमाणित हो सके कि ओडीएफ घोषित पंचायत पूर्णत: शौचालययुक्त हैं। डीवीसी काॅलोनी में डीवीसी के आवास की शौचलयों का फोटो लेने में सरकार द्वारा नियुक्त स्वयंसेवकों को हो रही बाधा से डीवीसी के परियोजना प्रधान कमलेश कुमार को अवगत कराते हुए बेरमो बीडीओ ने डीवीसी प्रबंधन से सहयोग करने और डीवीसी के आवास में रहने वाले कर्मियों को अपेक्षित निर्देश देने का आग्रह किया। परियोजना प्रधान कुमार कहा कि डीवीसी के सभी प्रकार के आवास शौचालययुक्त हैं। लेकिन फोटो लेने वाले अपरिचित स्वयं सेवक से घर की गोपनीयता भंग होने तथा सरकार के निर्देश की अनभिज्ञता के कारण हो सकता है कि डीवीसीकर्मी शौचालय का फोटो लेने नहीं देते होंगे, क्योंकि डीवीसी आवास के अंदर ही शौचालय स्थित है। उक्त समस्या का निराकरण के लिए जिप सदस्य भरत यादव के सुझाव पर परियोजना प्रधान कुमार ने संबधित डीवीसी के पदाधिकारियों को निर्देश दिया कि डीवीसी नगरसेवा के सुपरवाइजरों की देखरेख में सभी आवास के शौचालयों का फोटो स्वयंसेवको द्वारा खिंचने की व्यवस्था सुनिश्चित कराई जाए। मौके पर उपमुख्य अभियंता एलबी शर्मा, बीके मंडल, सहायक अभियंता मो आजम, मनोज, चंद्रदेव, महबूब आलम सहित गोविंदपुर डी पंचायत के मुखिया उपस्थित थे।
उपस्थित बीडीओ, डीवीसी अधिकारी पंचायत प्रतिनिधि।
सख्ती
hin_Deva hin_Deva bho_Deva hin_Deva awa_Deva mag_Deva